open-index/open-wikipedia-markdown huggingface dataset:
மணிராம் பக்ரி

**மணி ராம் பக்ரி** (*Mani Ram Bagri*) (1 ஜனவரி 1920 - 31 ஜனவரி 2012) ஒரு இந்திய நாடாளுமன்ற உறுப்பினரும் அரசியல் ஆர்வலரும் ஆவார். 1962 முதல் 1967 வரையிலும், பின்னர் மீண்டும் 1977 முதல் 1984 வரை என இவர் மூன்று முறை இந்திய நாடாளுமன்றத்தில் உறுப்பினராக பணியாற்றினார். டாக்டர் ராம் மனோகர் லோகியா மற்றும் ஜெயபிரகாஷ் நாராயண் போன்ற பாராளுமன்ற எதிர்க்கட்சி சோசலிசவாதிகளுடன் இவர் சேர்ந்து பணியாற்றினார்.

மக்களவையில் "உண்மையான" எதிர்க்கட்சித் தலைவராக இருந்த காலத்தில் வட இந்தியா முழுவதும் பரவலாக அறியப்பட்ட பக்ரி, இவரது காலத்தின் மிகச் சிறந்த சோசலிச தலைவர்களில் ஒருவராக பரவலாகக் கருதப்பட்டார். 1960 களில் தாஷ்கண்ட் பிரகடனத்திற்கு வழிவகுத்த உச்சிமாநாடு மற்றும் வார்சா உடன்பாடு சோசலிச குடியரசுகள் உட்பட சோவியத் ஒன்றியத்திற்கான நாட்டின் சர்வதேச விஜயங்களில் இவர் பங்களிப்பாளராக இருந்தார். சர்வதேச நாடாளுமன்ற மாநாட்டில் தனது தாய்மொழியான இந்தியில் உரையாற்றிய முதல் பேச்சாளர் என்பதும் குறிப்பிடத்தக்கது.

## பணிகள்
மிகவும் ஏழ்மையான குடும்பத்தில் இருந்து வந்த பக்ரி, இந்திய சமூகத்தின் பின்தங்கிய பிரிவினருக்காக தனது வாழ்நாளின் பெரும்பகுதியை போராடினார். இவரது இந்த முறைகள் பொதுவாக காந்தியவாதி என்று விவரிக்கப்படுகின்றன. இளம் வயதிலேயே அரசியலில் இறங்கிய இவர், ஏழைகளின் உரிமைகளுக்காக தன் வாழ்நாள் முழுவதையும் அர்ப்பணித்தவர். இவர் ஒரு சிக்கனமான வாழ்க்கை முறையை வாழ்ந்தற்காகப் புகழ் பெற்றவர். மேலும் தனது ஊதியத்தில் பெரும் தொகையை தில்லியின் ஹிஸ்ஸாரைச் சுற்றியுள்ள ஏழைகளுக்கு நன்கொடையாக அளித்து வந்தார். ஜவகர்லால் நேரு, லால் பகதூர் சாஸ்திரி, மொரார்ஜி தேசாய் சரண் சிங், இந்திரா காந்தி, இராஜீவ் காந்தி, அடல் பிகாரி வாச்பாய் மற்றும் மன்மோகன் சிங் உட்பட இந்தியாவின் அடுத்தடுத்த பிரதமர்களால் பக்ரி மிகவும் மதிக்கப்பட்டார். காங்கிரசின் கொள்கைகளை அடிக்கடி எதிர்க்கும் சோசலிச சித்தாந்தத்தைப் பிரதிநிதித்துவப்படுத்திய போதிலும், ஜவகர்லால் நேரு, லால் பகதூர் சாஸ்திரி மற்றும் இந்திரா காந்தி ஆகியோருடன் பக்ரி ஆழ்ந்த தனிப்பட்ட பிணைப்பைப் பகிர்ந்து கொண்டார். இந்தியாவில் புதிய ஜனநாயகத்தை வடிவமைப்பதில் பக்ரி முக்கியப் பங்கு வகித்தார், மேலும் மில்லியன் கணக்கான கிராமவாசிகள், ஏழைகள் மற்றும் தாழ்த்தப்பட்டவர்களுக்காக குரல் கொடுத்தார். வட இந்தியாவில் ஏழைகள் மற்றும் ஒடுக்கப்பட்டவர்களின் காரணத்திற்காக பல இயக்கங்களை வழிநடத்தினார். மேலும், சமூகத்தின் இந்த பலவீனமான பிரிவினருக்கு சுய நம்பிக்கையை வழங்குவதில் ஒரு பெரிய சக்தியாக கருதப்படுகிறார்.

## சான்றுகள்

* https://archive.today/20120912153648/http://www.theradicalhumanist.com/index.php?option=com_radical&controller=news&Itemid=54&cid=478&task=single
* https://archive.today/20130126061922/http://www.haryananewstoday.com/managenewssingle.aspx?id=271
* http://www.tribuneindia.com/2012/20120201/haryana.htm#3
* http://dainiktribuneonline.com/2012/02/%E0%A4%86%E0%A4%AE-%E0%A4%86%E0%A4%A6%E0%A4%AE%E0%A5%80-%E0%A4%95%E0%A5%80-%E0%A4%86%E0%A4%B5%E0%A4%BE%E0%A4%9C-%E0%A4%89%E0%A4%A0%E0%A4%BE%E0%A4%A4%E0%A5%87-%E0%A4%A5%E0%A5%87-%E0%A4%AC%E0%A4%BE/
* http://www.lohiavani.com/GalleryPhoto.aspx
* https://web.archive.org/web/20140202114614/http://164.100.47.132/LssNew/biodata_1_12/1428.htm

பகுப்பு:ஹிசார் மாவட்ட நபர்கள்
பகுப்பு:7வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:2012 இறப்புகள்
பகுப்பு:1920 பிறப்புகள்
ராஜ் பக்ரி, பரோன் பக்ரி

**ராஜ் குமார் பக்ரி, பரோன் பக்ரி**, (*Raj Bagri, Baron Bagri*) (24 ஆகஸ்ட் 1930 - 26 ஏப்ரல் 2017) இந்தியாவில் பிறந்த பிரித்தானிய தொழிலதிபர் ஆவார். இவர் 1997 முதல் 2010 வரை இங்கிலாந்தின் பிரபுக்கள் அவையில் உறுப்பினராக இருந்தார். 1997 இல் வெஸ்ட்மின்ஸ்டர் நகரத்தில் உள்ள ரீஜண்ட்ஸ் பூங்காவின் பரோன் பக்ரி என்ற தலைப்பின் கீழ் ஒரு வாழ்க்கை சகா ஆனார்.

## ஆரம்ப கால வாழ்க்கை
ராஜ் குமார் பக்ரி 1930 ஆகஸ்ட் 24 அன்று பிரித்தானிய இந்தியாவின் கொல்கத்தாவில் ஒரு நடுத்தர குடும்பத்தில் பிறந்தார். இவரின் தந்தை இவரது மூன்று வயதில் இறந்துவிட்டார். மேலும் 15 வயதில், இவரின் தாயார் இவரை பினானி குடும்பத்தின் தொழில்துறையின் கீழ் இயங்கும் ஒரு  உலோக விநியோகஸ்தரிடம் எழுத்தராக வேலைக்கு அனுப்பினார்.

## தொழில்
ஒரு தொழிலதிபராக, பக்ரி 2002 வரை *இலண்டன் மெட்டல் எக்ஸ்சேஞ்ச்*சின் தலைவராக இருந்தார். பக்ரி *தி பிரின்ஸ்* அறக்கட்டளையின் ஆலோசனைக் குழுவின் உறுப்பினராகவும், பக்ரி அறக்கட்டளையின் தலைவராகவும் இருந்தார். மேலும், இலண்டன் பல்கலைக்கழகத்தின் கீழைநாடுகள் மற்றும் ஆப்பிரிக்க ஆய்வுகள் பள்ளியின் ஆளுநராகவும் இருந்தார்.

2012 ஆம் ஆண்டில், "இங்கிலாந்தின் மிகவும் விலையுயர்ந்த வீடு" என்று அறியப்பட்ட "ஆனோவர் லாட்ஜ்" என்ற வீட்டை, உருசிய கோடீசுவரரான ஆண்ட்ரே கோன்சரென்கோவிற்கு 120 மில்லியன் பவுண்டுகளுக்கு பக்ரி விற்றார்.

## தனிப்பட்ட வாழ்க்கை
இவர் இந்தியாவின் பாக்ரி பழங்குடியில் மகேசுவரி பனியாக்களின் (வர்த்தகர்) சாதியில் பிறந்தார். 1954 இல் உஷா மகேசுவரி என்பவரை மணந்தார். இவர்களுக்கு அபூர்வ் என்ற ஒரு மகனும் அமிதா பிர்லா என்ற ஒரு மகளும் உள்ளனர்.

## இறப்பு
பக்ரி 26 ஏப்ரல் 2017 அன்று இலண்டனில் இறந்தார் 

### கௌரவங்கள்
இவர் 1995 புத்தாண்டு மரியாதையில் ஒரு தளபதியாக  பிரித்தானிய பேரரசின் ஆணையாக இருந்தார். மேலும் பிப்ரவரியில் வெஸ்ட்மின்ஸ்டர் நகரத்தில் உள்ள *ரீஜண்ட்ஸ் பூங்கா*வின் **பரோன் பக்ரி** என்ற வாழ்க்கைத் தோழராக வர்த்தமானியில் அறிவிக்கப்பட்டார். 2010 இல், அரசியலமைப்புச் சீர்திருத்தம் மற்றும் ஆளுகைச் சட்டம் இயற்றப்பட்டதைத் தொடர்ந்து, ஐக்கிய இராச்சியத்தின் வரி நோக்கங்களுக்காக பக்ரி தனது குடியுரிமை இல்லாத நிலையைத் தக்கவைத்துக்கொள்வதற்காக, பிரபுக்கள் அவையில் தனது இருக்கையை விட்டுக்கொடுத்தார்.

## மேற்கோள்கள்

பகுப்பு:2017 இறப்புகள்
பகுப்பு:1930 பிறப்புகள்
பகுப்பு:பிரித்தானிய அரசியல்வாதிகள்
எம்ரே கேன்

**எம்ரே கேன்** (*Emre Can*)  துருக்கி நாட்டைச் சேர்ந்த ஒரு சதுரங்க விளையாட்டு வீரராவார். 1990 ஆம் ஆண்டு சனவரி மாதம் 21 ஆம் தேதியன்று இசுமீர் நகரத்தில் இவர் பிறந்தார். இசுதான்புல்லில் உள்ள கதிர் ஆசு பல்கலைக்கழகத்தில் தகவல் தொழில்நுட்பம் பயின்றார். பிடே அமைப்பு 2010 ஆம் ஆண்டு இவருக்கு பேராதன் பட்டத்தை வழங்கியது. முன்னதாக 2006 ஆம் ஆண்டில் பிடே மாசுட்டர் பட்டமும், 2007 ஆம் ஆண்டில் பன்னாட்டு மாசுட்டர் பட்டமும் எம்ரே கானுக்கு வழங்கப்பட்டுள்ளது.

எம்ரே கேன் ஏழு வயதில் சதுரங்கம் விளையாடத் தொடங்கினார். 1999 ஆம் ஆண்டில், துருக்கியின் அன்டலியாவில் நடைபெற்ற சதுரங்க வெற்றியாளர் போட்டியில் பங்கேற்று தனது வயதிற்குரியோர் பிரிவில் இரண்டாவது இடத்தைப் பிடித்தார். 2000 ஆம் ஆண்டில், எசுப்பானியாவின்  ஒரோபெசா டெல் மார் நகரில் நடைபெற்ற உலக இளைஞர் சதுரங்க வெற்றியாளர் போட்டியில் பங்கேற்றார்.  16 ஆவது வயதில், செர்பியாவின் நோவி சாடில் நடைபெற்ற 13 ஆவது இளைஞர் சதுரங்க ஒலிம்பியாடு  போட்டியில் 19 நாடுகளைச் சேர்ந்த 102 வீரர்களிடையே போட்டியிட்டு தனது வயதுப் பிரிவில் முதலாவது  பட்டத்தை வென்றார். ஐரோப்பிய 18 வயதுக்குட்பட்டோர் பிரிவில் போட்டியிட்டு நான்காவது இடத்தைப் பெற்றார். 2011 ஆம் ஆண்டு துருக்கி நாட்டின் சதுரங்க வெற்றியாளர் என்ற சிறப்பைப் பெற்றார்.

எம்ரே கேன் 2023 ஆம் ஆண்டில் 2023 சதுரங்க உலகக் கோப்பை போட்டியில் போட்டியிட்டார்.

## மேற்கோள்கள்

## புற இணைப்புகள்

*Emre Can at chessgames.com

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:துருக்கிய சதுரங்க வீரர்கள்
பகுப்பு:சதுரங்கப் பேராதன்கள்
சாக்குருவி ஆந்தை

**சாக்குருவி ஆந்தை** (indian barn owl, உயிரியல் பெயர்: *Tyto alba stertens*) என்பது கூகை ஆந்தையின் துணை இனம் ஆகும். 

## விளக்கம்
சாக்குருவி ஆந்தை காக்கையைவிட அளவில் சற்று சிறியதாக சுமார் 36 செ. மீ. நீளம் இருக்கும். இதன் அலகு இளஞ்சிவப்புத் தோய்ந்த வெண்மையாக இருக்கும். விழிப்படலம் ஆழ்ந்த பழுப்பாக இருக்கும். கால்கள் பழுப்பு கலந்த சாம்பல் நிறத்தில் இருக்கும். இதன் முகம் பெரிய வடிவில் இருக்கும். இதய வடிவமான வெண்மையான இதன் முகம் குரங்கு போன்ற தோற்றம் கொண்டது. முகத்தைச் சுற்றி பலவித நிறத்திலுள்ள தூவிகள் விரைப்பாக நிற்கும். உடலின் மேற்பகுதி பொன்னிறமான வெளிர் மஞ்சளாக சாம்பல் நிறம் தோய்ந்து இருக்கும், அதில் கறுப்பு, வெள்ளைப் புள்ளிகளால் ஆன கோடுகள் இருக்கும். இப்பறவையின் தோள்பட்டையும், இறகுகளும் மஞ்சள் கலந்த பழுப்பு நிறத்தில் இருக்கும். உடலின் அடிப்பகுதி வெண்மையான வெளிர் மஞ்சள் தோய்ந்து காணப்படும், அதில் ஆழ்ந்த பழுப்புப் புள்ளிகளும் இருக்கும். ஆண் பெண் பறவைகளுக்கு இடையில் பெரியதாக வேறுபாடு ஏதும் இல்லை.

## பரவலும் வாழிடமும்
சாக்குருவி ஆந்தையாவானது தென்னிந்தியா முழுவதும் காணப்படுகிறது. இவை விளை நிலங்களையும், மக்கள் வாழ்விடங்களையும் அடுத்துள்ள பகுதிகளிலும் உள்ள பழைய கோட்டைகள், பாழடைந்த வீடுகள், பயன்படுத்தப்பட்டாத கிணறு குளங்கள்கள் ஆகிய இடங்களில் பகலில் தங்கி இருக்கும். மலைகளில் சுமார் 1000 மீட்டர் உயரம் வரை ஆங்காங்கு காண இயலும். 

## நடத்தை
சாக்குருவி ஆந்தைகள் தாங்கள் தங்கியுள்ள இடங்களில் இருந்து காலை, மாலை அந்திவேளைகளில் வெளிப்படும். காகம் உள்ளிட்ட பறவைகளுக்கு அஞ்சி இது பகலில் வெளிவருவது இல்லை. சூரிய வெளிச்சம், பளபளப்பான ஒளியைத் தாங்கும் ஆற்றல் இவற்றின் கண்களுக்கு இல்லை. ஆனால் பகலில் இதற்கு முழுமையாக கண் தெரியாது என்பதற்கில்லை. இவை சிட்டுக்குருவி, வௌவால், எலி, சுண்டெலி ஆகியவற்றை உணவாக கொள்ளும்.  பலவகை கிறீச் குரலில் இவை அலறும். மேல் அலகையும் கீழ் அலகையும் ஒன்ற்றாக தட்டி தன் கோபத்தை வெளிப்படுத்தும். 

## இனப்பெருக்கம்
இவை ஆண்டு முழுவதும் இனப்பெருக்கம் செய்யக்கூடியன. மரப் பொந்துகளிலும், பாழடைந்த கட்டடங்களில் காணப்படும் புழைகளில் கூடமைக்கும். இவை நான்கு முதல் ஏழு வரையிலான வெண்மையான வழவழப்பான முட்டைகளை 48 மணிநேர இடைவெளியில் ஒவ்வெரு முட்டையாக இடும். பெண் பறவை சுமார் 32 முதல் 34 நாட்கள் வரை அடைகாக்கும். 

## பண்பாட்டில்
இந்த ஆந்தை அலறுவது ஒரு தீநிமித்தம் என்ற நம்பிக்கை தமிழ்ச் சமூகத்தில் உள்ளது.
## மேற்கோள்கள்
   

பகுப்பு:தென்னிந்தியப் பறவைகள்
பகுப்பு:ஆந்தைகள்
முளபாகலு சட்டமன்றத் தொகுதி

**முளபாகலு சட்டமன்றத் தொகுதி** (*Mulbagal Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது கோலார் மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். கோலார் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 145 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:கோலார் மாவட்டம்
பாய்மரக்கப்பல் (திரைப்படம்)

**பாய்மரக்கப்பல்** (*Paaimarakkappal*) என்பது 1988 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை இராதா இராம்திலக் இயக்கியிருந்தார். இப்படத்தில் ஜனகராஜ், கலைச்செல்வி எஸ். எஸ். சந்திரன் செந்தில் மற்றும் பலர் நடித்திருந்தனர்.

## நடிகர், நடிகைகள்

;நடிகர்கள்
* ஜனகராஜ்
* எஸ். எஸ். சந்திரன்
* செந்தில்
* கே. கே. சௌந்தர்
* கல்லாப்பெட்டி சிங்காரம்
* ஐ. எஸ். முருகன்
* தவக்களை
* வெள்ளை சுப்பையா
* செஞ்சி கிருஷ்ணன்
* பசி நாராயணன்
* திடீர் கன்னையா
* சின்ன முருகன்

;நடிகைகள்
* கலைச்செல்வி
* கோகிலா
* டிஸ்கோ சாந்தி
* மேகலா
* பத்மா
* சுமதி
* சீலாவதி

## பாடல்கள்
இத்திரைப்படத்திற்கு கே. வி. மகாதேவன் இசையமைத்திருந்தார். பாடல் வரிகளை வைரமுத்து எழுதியிருந்தார்.

## மேற்கோள்கள்

## வெளி இணைப்புகள்
* பாய்மரக்கப்பல்

பகுப்பு:1988 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:செந்தில் நடித்த திரைப்படங்கள்
சமரேந்திரநாத் ராய்

**சமேரேந்திர நாத் ராய்** (*Samarendra Nath Roy*) (பிறப்பு:11 டிசம்பர் 1906: இறப்பு: 23 சூலை 1964) ஐக்கிய அமெரிக்காவின் இந்திய வம்சாவளி வங்காள கணிதவியல் மற்றும் புள்ளியியல் அறிஞர் ஆவார். *பன்முக பகுப்பாய்விற்காக* பெரிதும் அறியப்படுகிறார். 

## கல்வி & பணி
இவர் 1931ல் கொல்கத்தா பல்கலைக்கழகத்தின் இராஜா பஜார் அறிவியல் கல்லூரியில் பயன்பாட்டு கணிதவியலில் இளநிலை அறிவியியல் பட்டம் பெற்றார். பின்னர் இந்தியப் புள்ளியியல் கழகத்தின் தலைவரான பிரசந்தா சந்திரா மகாலனோபிசுவின் கீழ் புள்ளியியலில்,  பன்முக பகுப்பாய்வில் முனைவர் பட்டம் பெற்றார்.

சமேரேந்திரநாத் ராய் 1950 முதல் 1963 முடிய வடகரோலினா பல்கலைக்கழகத்தில் புள்ளியியல் துறையில் பேராசிரியராகப் பணியாற்றினார்.  பின்னர் இந்தியா திரும்பி இந்தியப் புள்ளியியல் கழகத்தில் பணியில் சேர்ந்தார்.  பின்னர் கொல்கத்தா பல்கலைக்கழகத்தில் புள்ளியியல் துறையில் பேராசிரியாகச் சேர்ந்தார்.
## குறிப்பிடத்தக்க படைப்புகள்
* Potthoff, R. F. and Roy, S. N. (1964), "A generalized multivariate analysis of variance model useful especially for growth curve problems", Biometrika, vol. 51, pp.&nbsp;313–326.
* Roy, S. N. (1957), "Some Aspects of Multivariate Analysis", New York: Wiley.
* Roy, S. N. and Sarhan, A. E. (1956), "On inverting a class of patterned matrices", Biometrika, 43, 227–231.
## மேற்கோள்கள்

## வெளி இணைப்புகள்
* Indian Statistical Institute (ISI) 
* International Conference on Multivariate Statistical Methods in the 21st Century: The Legacy of Prof. S.N. Roy
* Samarendra Nath Roy: An Appreciation
* References for Samarendra Nath Roy

பகுப்பு:1906 பிறப்புகள்
பகுப்பு:1964 இறப்புகள்
பகுப்பு:இந்தியப் புள்ளியியலாளர்கள் 
பகுப்பு:இந்தியக் கணிதவியலாளர்கள்
பகுப்பு:வங்காள மக்கள்
பகுப்பு:மேற்கு வங்காள அறிவியலாளர்கள்
பகுப்பு:வங்காள அறிவியலாளர்கள்
கசரதா யுத்தம்

**கசரதா யுத்தம்** (Battle of Kasahrada) என்பது 1178ஆம் ஆண்டு தற்கால இராசத்தானின் அபு மலைக்கு அருகில் சிரோகி மாவட்டத்தில் தற்போதைய கசகரதா என்ற இடத்தில் நடைபெற்ற யுத்தமாகும். இது **கயதரா யுத்தம்** அல்லது **கதரரகத்தா யுத்தம்** என்றும் அழைக்கப்படுகிறது. இரண்டாம் முலராஜா தலைமையிலான இராசபுத்திர கூட்டமைப்புக்கும், கோரின் முகம்மதுவால் தலைமை தாங்கப்பட்ட படையெடுத்து வந்த கோரி படைகளுக்கும் இடையே இந்த யுத்தம் நடைபெற்றது. இதில் கோரி படைகள் கடுமையான தோல்வியை சந்தித்தன.

## மேற்கோள்கள்

பகுப்பு:குசராத் வரலாறு
பகுப்பு:இராஜஸ்தான் வரலாறு
எலகங்கா சட்டமன்றத் தொகுதி

**எலகங்கா சட்டமன்றத் தொகுதி** (*Yelahanka Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெங்களூரு நகர மாவட்டத்தில் உள்ளது. சிக்கபள்ளாப்புரா தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 150 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பெங்களூர் நகர மாவட்டம்
புரசைவாக்கம் நெடுஞ்சாலை

**புரசைவாக்கம் நெடுஞ்சாலை** () என்பது தமிழ்நாடு மாநிலத்தில் சென்னை மாவட்டத்தின் புரசைவாக்கம் புறநகர்ப் பகுதியில் எப்போதும் பரபரப்புடன் காணப்படும் ஒரு நெடுஞ்சாலை ஆகும். சென்னை மாநகரின் முக்கியமான வியாபார மையங்களில் இச்சாலைப் பகுதியும் ஒன்றாகும். சென்னையின் இரண்டாம் கட்ட மூன்றாவது மெற்றோ வழித்தடம் புரசைவாக்கம் நெடுஞ்சாலை வழியாகச் செல்கிறது. இதற்கான பணிகள் நடைபெற்று வருகின்றன.

கடல் மட்டத்திலிருந்து சுமார் 57 மீட்டர் உயரத்தில்,  என்ற புவியியல் ஆள்கூறுகள் கொண்டு புரசைவாக்கம் நெடுஞ்சாலை அமையப் பெற்றுள்ளது.

எழும்பூர், புரசைவாக்கம், வேப்பேரி, டவுட்டன், கீழ்ப்பாக்கம், கெல்லீஸ், அண்ணா நகர், அயனாவரம், பெரம்பூர், சூளை, புளியந்தோப்பு, பட்டாளம், ஓட்டேரி, வியாசர்பாடி, கொளத்தூர், வில்லிவாக்கம், அமைந்தக்கரை மற்றும் பாரிமுனை போன்ற முக்கியமான புறநகர்ப் பகுதிகளுக்குச் செல்லும் தனிநபர் வாகனங்கள் மற்றும் பேருந்துகள் இச்சாலை வழியாக அதிகளவில் பயணிக்கின்றன.

இச்சாலையில், முக்கியமான ஜவுளி வியாபார நிறுவனங்கள், எரிபொருள் விற்பனை நிலையங்கள், உணவுக் கூடங்கள், மின்னணு உபகரண கடைகள், பல்பொருள் அங்காடிகள், வீட்டு உபயோக பொருட்கள் விற்பனையகங்கள், திரையரங்க வளாகம், தொலைத்தொடர்பு அரசு அலுவலகம், செல்பேசி சேவை மையங்கள்,  பூ வியாபாரிகள், பழ விற்பனையாளர்கள் ஆகிய தொழில் சார்ந்தோர் அதிகமாகும்.

## மேற்கோள்கள்

## வெளி இணைப்புகள்
* GeoHack - புரசைவாக்கம் நெடுஞ்சாலை

பகுப்பு:சென்னை சாலைகள்
எதிசு குரெல்

**எதிசு குரெல்** (*Ediz Gurel*) துருக்கி நாட்டைச் சேர்ந்த ஒரு சதுரங்க வீரராவார். 2008 ஆம் ஆண்டு இவர் பிறந்தார். பிடே அமைப்பால் 2022 ஆம் ஆண்டு இவருக்கு பன்னாட்டு மாசுட்டர் பட்டம் வழங்கப்பட்டது. 2023 ஆம் ஆண்டு ஆகத்து  மாதத்தில் 2512  எலோபுள்ளிகள் எடுத்திருந்தது இவரது உச்சபட்ச புள்ளிகள் கணக்காகும்.

## சதுரங்க வாழ்க்கை
குரெல் 2023 ஆம் ஆண்டு ஆக்த்து மாதத்தில் ஓர் இளைய பன்னாட்டு மாசுட்டராக இருந்தார். மேலும் 2023 ஆம் ஆண்டில் நடைபெற்ற  ஐரோப்பிய தனிநபர் சதுரங்க வெற்றியாளர் சதுரங்கப் போட்டியில்   6/8 புள்ளிகள் எடுத்தார். இப்போட்டியில் கிராண்டுமாசுட்டராக இவருக்கு தேவையான மூன்று கிராண்ட்மாசுட்டர் தகுதி நெறிமுறைகளில் இரண்டாவது தகுதியை பெற்றார்.

2022 ஆம் ஆண்டில் நடைபெற்ற ஐரோப்பிய இளையோர் வெற்றியாளர் சதுரங்கப் பொட்டியில் 14 வயதுக்குட்பட்ட பிரிவில் குரெல் 7.5/9 புள்ளிகள் எடுத்து அப்போட்டியில் இரண்டாவது இடத்தைப் பிடித்தார்.

2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் விளையாடினார். முதல் சுற்றில் செர்பிய நாட்டு சதுரங்க வீரர் வெல்மிர் ஐவிக்கை எதிர்த்து விளையாடி வெற்றிபெற்றார்.

## மேற்கோள்கள்

## புற இணைப்புகள்
* 
*Ediz Gurel chess games at 365Chess.com

பகுப்பு:2008 பிறப்புகள்
பகுப்பு:வாழும் மக்கள்
பகுப்பு:துருக்கிய சதுரங்க வீரர்கள்
குர்ஜே அணை

**குர்ஜே அணை** (*Kurje Dam*) என்பது **தாப்சேரி அணை** என்றும் அழைக்கப்படுகிறது. இது இந்தியாவின் மகாராட்டிரா மாநிலத்தில் தானே மாவட்டத்தில் தகானுவுக்கு அருகில் உள்ள விரோலி என்ற உள்ளூர் ஆற்றின் மீது கட்டப்பட்ட மண் நிரப்பும் அணையாகும்.

## விவரக்குறிப்புகள்
மிகக் குறைந்த அடித்தளத்திற்கு மேல் அணையின் உயரம்  ஆகும். இதன் நீளம்  ஆகும். அணையின் உட்கொள்ளளவு   ஆகும். அணையின் மொத்த சேமிப்புத் திறன் .

## நோக்கம்
* நீர்ப்பாசனம்
* குடிநீர் விநியோகம்

## மேலும் பார்க்கவும்
* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:பால்கர் மாவட்டத்திலுள்ள அணைகள்
வந்திரி அணை

**வந்திரி அணை** (*Wandri Dam*) இந்தியாவின் மகாராஷ்டிரா மாநிலத்தில் பால்கர் மாவட்டத்தில் உள்ள பால்கர் அருகே வந்திரி ஆற்றில் உள்ள மண் நிரப்பும் அணையாகும்.

## விவரக்குறிப்புகள்
அணையின் உயரம் அதன் மிகக் குறைந்த அடித்தளத்திற்கு மேல்  ஆகும். வந்திரி அணையின் நீளம்  ஆகும். அணையின் நீர்த் தேக்க கொள்ளளவு . அணையின் மொத்த நீர் சேமிப்பு திறன்  ஆகும்.

## நோக்கம்
* நீர்ப்பாசனம்

## மேலும் பார்க்கவும்
* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:பால்கர் மாவட்டத்திலுள்ள அணைகள்
இவான் இவானிசெவிக்கு

**இவான் இவானிசெவிக்கு**  (*Ivan Ivanišević*) செர்பிய நாட்டைச் சேர்ந்த ஒரு  சதுரங்க வீரர் ஆவார். 1977 ஆம் ஆண்டு நவம்பர் மாதம் 23 ஆம் தேதியன்று இவர் பிறந்தார்.  2000 ஆம் ஆண்டில் இவானிசெவிக்கிற்கு கிராண்ட்மாசுட்டர்  பட்டத்தை  பிடே அமைப்பு இவருக்கு வழங்கியது.  2008, 2009, 2011, 2012, 2017 மற்றும் 2019 ஆம் ஆண்டுகளில்  செர்பிய நாட்டின் சதுரங்க வெற்றியாளராகத் திகழ்ந்தார். ஏழு முறை சதுரங்க ஒலிம்பியாடு போட்டிகளில்   பங்கேற்றுள்ளார், யூகோசுலாவியா நாட்டிற்காக  1998, 2000 மற்றும் 2002 ஆம் ஆண்டுகளிலும்  செர்பியா  நாட்டிற்காக 2008, 2010, 2012 மற்றும் 2014  ஆம் ஆண்டுகளிலும் இப்போட்டியை இவானிசெவிக்கு  பிரதிநிதித்துவப்படுத்தியுள்ளார். குறிப்பாக  முதல் பலகையில் மூன்று முறை பங்கேற்றார்.

இவானிசெவிக் 2021 ஆம் ஆண்டில் நடைபெற்ற சதுரங்க  உலகக் கோப்பையில் பங்கேற்று  இரண்டாவது சுற்றை அடைந்தார், அங்கு அவர் அலெக்சாண்டர் அரேச்சுசெங்கோவால் வெளியேற்றப்பட்டார்.  2011 ஆம் ஆண்டு சதுரங்க உலகக் கோப்பையிலும் பங்கேற்றார், அங்கு அவர் அலெக்சாண்டர் ஓனிசுக்கால் முதல் சுற்றில் வெளியேற்றப்பட்டார்.  இதே ஆண்டு, போட்கோரிகாவில் நடந்த 3 ஆவது பால்கன் தனிநபர் சதுரங்க வெற்றியாளர் கோப்பையை  வென்றார். 2014 ஆம் ஆண்டில்  இவானிசெவிக்கு செயின்ட் பீட்டர்சுபர்க்கில் உள்ள சிகோரின் நினைவு சதுரங்கப்ப்போட்டியையும்  வென்றார்.
2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் விளையாடினார்.

## மேற்கோள்கள்

## புற இணைப்புகள்
* Interview with GM Ivan Ivanisevic 

பகுப்பு:சதுரங்கப் பேராதன்கள்
பகுப்பு:வாழும் மக்கள்
பகுப்பு:1977 பிறப்புகள்
பகுப்பு:செர்பிய சதுரங்க வீரர்கள்
ஆதம் பாவ்சி

**ஆதம் பாவ்சி**  (*Adham Fawzy*) எகிப்திய நாட்டைச் சேர்ந்த ஒரு  சதுரங்க வீரர் ஆவார். 2000  ஆம் ஆண்டு இவர் பிறந்தார். 2019 ஆம் ஆதம் பாவ்சிற்கு கிராண்ட்மாசுட்டர் பட்டத்தை  பிடே அமைப்பு இவருக்கு வழங்கியது. 2023 ஆம் ஆண்டு மே மாத நிலவரப்படி, இவர் எகிப்து நாட்டின் மூன்றாவது அதிக எலோபுள்ளிகள் கொண்ட சதுரங்க வீரராகவும் ஆப்பிரிக்க கண்டத்தில் நான்காவது அதிக புள்ளிகள் கொண்ட சதுரங்க வீரராகவும் திகழ்ந்தார்.

## சதுரங்க வாழ்க்கை

2018 மற்றும் 2019  ஆம் ஆண்டுகளில் நடைபெற்ற ஆப்பிரிக்க இளையோர்ர் சதுரங்க வெற்றியாளர் போட்டிகளை ஆதம் பாவ்சி வென்றார்.

2021 ஆம் ஆண்டில் நடைபெற்ற ஆப்பிரிக்க சதுரங்க வெற்றியாளர் போட்டியில் மூன்றாவது இடத்தைப் பிடித்தார்.  2021 ஆம் ஆண்டு சதுரங்க உலகக் கோப்பை போட்டிக்கு தகுதி பெற்றார். 2023 ஆம் ஆண்டிற்கான ஆப்பிரிக்க சதுரங்க வெற்றியாளர் போட்டியை வென்றார்.

2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் விளையாடினார்.

## மேற்கோள்கள்

## புற இணைப்புகள்
*
*Adham Fawzy games at 365Chess.com

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:எகிப்தியர்கள்
அலிசர் சுலேமெனோவு

**அலிசர் சுலேமெனோவு**  (*Alisher Suleymenov*) கசக்கசுத்தான் நாட்டைச் சேர்ந்த ஒரு  சதுரங்க வீரர் ஆவார். 2000  ஆம் ஆண்டு ஆகத்து மாதம் 5 ஆம் தேதியன்று இவர் பிறந்தார். 2019 ஆம் ஆதம் பாவ்சிற்கு பன்னாட்டு மாசுட்டர் பட்டத்தை  பிடே அமைப்பு இவருக்கு வழங்கியது. 2023 ஆம் ஆகத்து மாதத்தில் இவருடைய எலோ புள்ளிகள் கணக்கு 2509 என்ற உச்ச அளவில் இருந்தது.

## சதுரங்க வாழ்க்கை
2019 ஆம் ஆண்டு நடைபெற்ற சூடின் நினைவு சதுரங்கப் போட்டியில் கூட்டாக முதலிடத்தைப் பிடித்தார். 2020 ஆம் ஆண்டு நடைபெற்ற மாசுக்கோ அணி வெற்றியாளர் போட்டியில் இவர் பங்கேற்ற அணி வெற்றி கண்டது. இதே ஆண்டில் நடைபெற்ற அல்மேட்டி இணையவழி சதுரங்கத் திருவிழா போட்டியிலும் சுலேமெனோவு வெற்றி பெற்றார். இரிகா தொழில்நுட்பப் பல்கலைக்கழக திறந்தநிலை சதுரங்கப் போட்டியையும் கசகசுத்தான் நாட்டு 20 வயதுக்கு உட்பட்டோர் போட்டியையும் வென்றார்.

2022 பாராசின் திறந்த நிலை 'ஏ' சதுரங்க போட்டியில் ர. பிரக்ஞானந்தா மற்றும் அலெக்சாண்டர் பிரெட்கே ஆகியோருக்குப் பின் மூன்றாவது இடத்தைப் பிடித்தார்.

உருசிய ஆங்கில மொழிகளை பேசத் தெரிந்த அலிசர் சுலேமெனோவு சதுரங்க பயிற்சியாளராகவும் இயங்குகிறார்.

2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பை போட்டியில் விளையாடினார். அங்கு இவர் கார்லோசு டேனியல் அல்போர்னோசு கப்ரேராவினால் முதல் சுற்றில் தோற்கடிக்கப்பட்டார்.

## மேற்கோள்கள்

## புற இணைப்புகள்
* 
*Alisher Suleymenov chess games at 365Chess.com

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:கசக்கசுத்தான் சதுரங்க வீரர்கள்
இலித்தியம் தெல்லூரைட்டு

**இலித்தியம் தெல்லூரைட்டு** (*Lithium tellurite*) என்பது Li2TeO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமவேதியியல் சேர்மமாகும்.  C2/c என்ற இடக்குழுவில் ஒற்றைச்சரிவச்சு படிக அமைப்பில் இலித்தியம் தெல்லூரைட்டு படிகமாகிறது.

## தயாரிப்பு
இலித்தியம் ஆக்சைடு,  இலித்தியம் ஐதராக்சைடு அல்லது இலித்தியம் கார்பனேட்டுடன் தெலூரியம் ஈராக்சைடு சேர்த்து  வினைபுரியச் செய்து இலித்தியம் தெல்லூரைட்டைத்  தயாரிக்கலாம்.

## வினை
3:1 என்ற விகிதவியல் அளவில் அதிக வெப்பநிலையில் இலித்தியம் புளோரைடுடன் வினைபுரிந்து Li7(TeO3)3F சேர்மத்தைக் கொடுக்கிறது.

## மேற்கோள்கள்

பகுப்பு:இலித்தியம் சேர்மங்கள்
பகுப்பு:தெலூரைட்டுகள்
புலகேசிநகரா சட்டமன்றத் தொகுதி

**புலகேசிநகரா சட்டமன்றத் தொகுதி** (*Pulakeshinagar Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெங்களூரு நகர மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். பெங்களூரு வடக்கு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 159 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பெங்களூர் நகர மாவட்டம்
ஈலியான்

**ஈலியான்** (*Helion*) என்பது ஈலியம் அணுவின் உட்கருவைக் குறிக்கிறது. இதன் குறியீடு **h** ஆகும். இது இரட்டிப்பு நேர்மறை மின்னூட்டம் கொண்டிருக்கும். ஈலியம் மற்றும் ஈலியம் அயனி ஆகிய இரண்டுக்குமான ஒட்டுச்சொல் ஈலியான் என்பதாகும். நடைமுறையில் குறிப்பாக இரண்டு புரோட்டான்கள் மற்றும் ஒரு நியூட்ரான் கொண்ட ஈலியம்-3 ஐசோடோப்பின் உட்கருவை இது குறிக்கிறது. இரண்டு புரோட்டான்கள் மற்றும் இரண்டு நியூட்ரான்களைக் கொண்ட ஈலியத்தின் மற்றொரு நிலையான ஐசோடோப்பு ஈலியம்-4  ஆகும். இது ஆல்பா துகள் என்று அழைக்கப்படுகிறது.

இந்த ஆல்பா துகள் ஐதரசனின் ஐசோடோப்பான டிரிட்டியத்தின் பீட்டா-சிதைவின் சேய் தயாரிப்பு ஆகும்:
:

பன்னாட்டு அறிவியல் மன்றத்தின் ஈலியம் துகளின் நிறையை  mh = 5.0064127796(15)×10−27 கிலோகிராம் = 3.014932247175(97) டால்டன். என அறிவித்துள்ளது.

விண்மீன்கள் இணைவில் புரோட்டான்-புரோட்டான் சங்கிலி வினையில் ஈலியான்கள் இடைநிலை பொருள்களாக உருவாகின்றன. 

எதிரீலியான்  என்பது ஓர் ஈலியானின் எதிர் துகள் ஆகும்.  இதில் இரண்டு எதிர்ப்புரோட்டான்களும் ஓர் எதிர்நீயூட்ரானும் கொண்டிருக்கும் துகளாகும்.

## மேற்கோள்கள்

பகுப்பு:ஈலியம்
பகுப்பு:அணுக்கரு வேதியியல்
சம்பித் பத்ரா

**சம்பித் பத்ரா** (பிறப்பு:13 டிசம்பர் 1974), இந்தியாவின் ஜார்கண்ட் மாநிலத்தைச் சேர்ந்த இவர் 2014 முதல் பாரதிய ஜனதா கட்சியின் தேசியச் செய்தித் தொடர்பாளரும், அறுவை சிகிச்சை மருத்தவரும் ஆவார். சம்பித் பத்ரா 2010ம் ஆண்டில் பாரதிய ஜனதா கட்சியில் தில்லி செய்தித் தொடர்பாளராக நியமிக்கப்பட்டபோது அரசியலுக்கு வந்தார். 2014ம் ஆண்டில் பாரதிய ஜனதா கட்சியின் தேசிய செய்தித் தொடர்பாளராக நியமிக்கப்பட்டார்.

சம்பித் பத்ரா, போகாரோ மாவட்டம், பொகாரோவில் உள்ள சின்மயா வித்யாலயாவில் பள்ளிப் படிப்பை முடித்தார். பின்னர் ஒடிசாவின் சம்பல்பூர் மாநகரத்தில் உள்ள வீர் சுரேந்திர சாய் மருத்துவ அறிவியல் மற்றும் ஆராய்ச்சி நிறுவனத்தில் இளநிலை மருத்துவம் படித்தார். பின்னர்  உத்கல் பல்கலைக்கழகத்தின் ஸ்ரீ ராமச்சந்திர பஞ் மருத்துவக் கல்லூரியில் பொது அறுவை சிகிச்சையில் முதுநிலைப் பட்டம் பெற்றார். 2003ல் இந்து ராவ் மருத்துவமனையில் தலைமை மருத்துவ அதிகாரியாக நியமிக்கப்பட்டார். 
## அரசியல்
2011ல் சம்பித் பத்ரா தில்லி மாநகராட்சி தேர்தலில் காஷ்மீர் கேட் தொகுதியில் போட்டியிட்டு தோல்வியடைந்தார். 2014ல் பாஜகவின் தேசிய செய்தித் தொடர்பாளராக நியமிக்கப்பட்டார். 2019 இந்தியப் பொதுத் தேர்தலில் சம்பித் பத்ரா புரி மக்களவைத் தொகுதியில் போட்டியிட்டு பிஜு ஜனதா தளம் வேட்பாளரிடம் தோல்வியைத் தழுவினார். 
## மேற்கோள்கள்

 
## வெளி இணைப்புகள்
* இந்தியாவில் முதலீடு செய்வதில் இருந்து முதலீட்டாளா்களை ராகுல் காந்தி தடுக்கிறாா் - சம்பித் பத்ரா

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:ஒடிசா நபர்கள்
பகுப்பு:ஒடிசா அரசியல்வாதிகள்
பகுப்பு:18ஆவது மக்களவை உறுப்பினர்கள்
பூசி அணை

**பூசி அணை** (*Bhushi Dam*) என்பது இந்தியாவின் மகாராட்டிராவில் உள்ள லோணாவ்ளாவில் உள்ள இந்திராயாணி ஆற்றின் மீது கட்டப்பட்ட கட்டுமான அணையாகும். 2014-ல், இந்திய இரயில்வே தனியார்த் துறையின் பங்கேற்புடன் பூசி அணையைச் சுற்றுலாத் தளமாக மேம்படுத்தும் திட்டத்தை அறிவித்தது.
thumb|புஷி நீர்த்தேக்கம்

## வரலாறு
1860களின் பிற்பகுதியில் கிரேட் இந்தியன் பெனின்சுலார் இரயில்வேயின் நீராவி இயந்திரங்களுக்கான நீர் ஆதாரமாக இந்த அணை கட்டப்பட்டது.  2014-ல் கிரேட் இந்தியன் தீபகற்ப இரயில்வேயின் வாரிசான இந்திய இரயில்வேயின் மத்திய இரயில்வே மண்டலத்திற்குச் சொந்தமானது.

நீர்த்தேக்கத்திலிருந்து லோணாவ்ளா, கண்டாலா மற்றும் இரயில்வேயின் மறுபுறம் செல்லும் நிலையத்திற்கு வார்ப்பிரும்பு குழாய்கள் மூலம் தண்ணீர் கொண்டு செல்லப்பட்டது. நகராட்சி நிதியைப் பயன்படுத்தி அணை கட்டப்பட்டதால், லோணவ்ளா நகரத்திற்கும் சிறிது தண்ணீர் வழங்க ரயில்வே நிறுவனம் பின்னர் ஒப்புக்கொண்டது.

2011ஆம் ஆண்டில், இந்தியக் கடற்படை இதன் அருகே அமைந்துள்ள இந்தியக் கடற்படை நிலையமான சிவாஜியில் தன் பயிற்சி நடவடிக்கைகளுக்காகப் பூசி அணை மற்றும் புகான் ஏரியைக் கையகப்படுத்த முன்மொழிந்தது. இவ்வாறான நடவடிக்கையானது அணைக்குப் பொதுமக்கள் செல்வதைக் கட்டுப்படுத்தும் என லோணவ்ளா காவல்துறையினர் குறிப்பிட்டுள்ளனர்.

2012ஆம் ஆண்டில், மகாராட்டிரா மாநில சாலை மேம்பாட்டுக் கழகம் மும்பை-புனே விரைவு நெடுஞ்சாலையில்  நீளமான சுரங்கப்பாதையை அமைக்க முன்மொழிந்தது. இது பூசி அணைக்குக் கீழே செல்லும்.

## விபத்துக்கள்
பூசி அணையில் அடிக்கடி நீரில் மூழ்கும் நிகழ்வுகள் நடைபெறுகிறது. 2012ஆம் ஆண்டு அறிக்கையின்படி, ஐந்து ஆண்டுகளில் 25 பேர் இறந்துள்ளனர்.

இந்த விபத்துகளைக் குறைப்பதற்காக, லோணாவ்ளா காவல்துறை மற்றும் ரயில்வே அணைக்கு அருகில் ஒரு கட்டுப்பாட்டு அறையை அமைத்தது, மேலும் அணையைச் சுற்றியுள்ள பகுதிகளில் மது அருந்துவதற்குத் தடை விதித்தது. இதையடுத்து, மதியம் 3 மணிக்கு மேல் அப்பகுதியில் வாகனங்கள் செல்லவும், 5 மணிக்கு மேல் அணை மற்றும் சுற்றுவட்டாரப் பகுதிகளுக்குப் பார்வையாளர்கள் செல்லவும் தடை விதிக்கப்பட்டது.

வழக்கமாகக் காலை 9 மணி முதல் மாலை 3 மணி வரை சுற்றுலாப் பயணிகள் அணையைப் பார்வையிட அனுமதிக்கப்படுவார்கள். உள்ளூர் பேருந்துகள் தவிர மற்ற அனைத்து பேருந்துகளும் இப்பகுதிக்குள் செல்ல தடை விதிக்கப்பட்டுள்ளது.

## மேற்கோள்கள்

பகுப்பு:Short description is different from Wikidata
பகுப்பு:Coordinates on Wikidata
பகுப்பு:புனே மாவட்டத்திலுள்ள அணைகள்
பட்கர் அணை

thumb|200x200px


**பட்கர் அணை** (*Bhatghar Dam*) என்பது இந்தியாவின் மகாராட்டிரா மாநிலத்தின் புனே மாவட்டத்தில், போர் அருகே வேல்வண்டி (வேளவண்டி) ஆற்றின் மீது கட்டப்பட்ட ஈர்ப்பு அணையாகும். மகாராட்டிராவின் பழமையான அணைகளில் ஒன்றான இது ஆங்கிலேயர்களால் கட்டப்பட்டது

## விவரக்குறிப்புகள்
மிகக் குறைந்த அடித்தளத்திற்கு மேல் அணையின் உயரம்  ஆகும். அணையின் நீளம்  ஆகும் . அணையின் உள்ளடக்கம்  ஆகும். அணையின் சேமிப்பு திறன்  ஆகும்.

## பயன்பாடு

* நீர்ப்பாசனம்
* நீர்மின்சாரம்

## மேலும் பார்க்கவும்

* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:புனே மாவட்டத்திலுள்ள அணைகள்
பாமா அசகேத் அணை

பகுப்பு:புனே மாவட்டத்திலுள்ள அணைகள்


**பாமா அசாகேத் அணை** (*Bhama Asakhed Dam*), இந்தியாவின் மகாராட்டிரா மாநிலத்தில் புனே மாவட்டத்தில் கேத் அருகே பாமா ஆற்றின் மீது கட்டப்பட்ட மண் நிரப்பும் அணையாகும்.

## விவரக்குறிப்புகள்
மிகக் குறைந்த அடித்தளத்திற்கு மேல் அணையின் உயரம்  ஆகும். அணையின் நீளம்  ஆகும். அணையின் நீர் தேக்க உள்ளடக்கம்  ஆகும். அணையின் மொத்த சேமிப்பு திறன்  ஆகும்.

## பயன்பாடு

* நீர்ப்பாசனம்
* புனே நகருக்கு குடிதண்ணீர் விநியோகம்

## மேலும் பார்க்கவும்

* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்
ஆந்திரப் பள்ளத்தாக்கு அணை

**ஆந்திரப் பள்ளத்தாக்கு அணை** (*Andra Valley Dam*) இந்தியாவின் மகாராட்டிரா மாநிலத்தின் புனே மாவட்டத்தில் மாவல் அருகே ஆந்திரா ஆற்றில் உள்ள மண் நிரப்பும் அணையாகும்.

## விவரக்குறிப்புகள்
மிகக் குறைந்த அடித்தளத்திற்கு மேல் அணையின் உயரம்  ஆகும். அணையின் நீளம்  ஆகும். அணையின் நீர்த்தேக்க உள்ளடக்கம் . அணையின் மொத்த சேமிப்பு திறன் .

## மேலும் பார்க்கவும்

* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:புனே மாவட்டத்திலுள்ள அணைகள்
சிர்வதா அணை

**சிர்வதா அணை** (*Shirvata Dam*) இந்தியாவின் மகாராட்டிர மாநிலத்தில் புனே மாவட்டத்தில் மாவல் அருகே உள்ள இந்திராயணி ஆற்றின் மீது ஒரு ஈர்ப்பு அணையாகும்.

## விவரக்குறிப்புகள்
மிகக் குறைந்த அடித்தளத்திற்கு மேல் அணையின் உயரம்  ஆகும். அணையின் நீளம்  ஆகும். அணையின் நீர்த்தேக்க உள்ளடக்கம்  ஆகும். அணையின் மொத்த சேமிப்பு திறன்  ஆகும்.

## நோக்கம்

* நீர்மின்சாரம்

## மேலும் பார்க்கவும்

* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்

பகுப்பு:புனே மாவட்டத்திலுள்ள அணைகள்
பகுப்பு:Coordinates on Wikidata
வாசிஃப் துரார்பேய்லி

**வாசிஃப் துரார்பேய்லி** (*Vasif Durarbayli*) அசர்பைசான் நாட்டைச் சேர்ந்த ஒரு சதுரங்க விளையாட்டு வீரராவார். 1992 ஆம் ஆண்டு பிப்ரவரி மாதம் 24 ஆம் தேதியன்று இவர் பிறந்தார். பிடே அமைப்பு இவருக்கு 2007 ஆம் ஆண்டில் பன்னாட்டு மாசுட்டர் பட்டமும் 2010  ஆம் ஆண்டில் கிராண்ட்மாசுட்டர் பட்டமும் வழங்கியது. 
## கல்வி
வாசிஃப் அசர்பைசானில் உள்ள சும்காயித்து நகரத்தில்  தனது உயர்நிலைப் பள்ளிப் படிப்பை முடித்தார். பக்கூ நகரத்திலுள்ள அசர்பைசான்  மாநில  உடற்  கலாச்சாரம் மற்றும் விளையாட்டு அகாடமியில்  விளையாட்டுப் பயிற்சியில் பட்டம் பெற்றார்.  தற்போது அமெரிக்காவின் மிசோரி மாநிலத்தில் இருக்கும் செயின்ட் லூயிசு நகரத்தின்  வெப்சுடர் பல்கலைக்கழகத்தில் பொருளாதாரம் படிக்கிறார், மேலும் அங்கு மாணவர் அரசு சங்கத்தின் தலைவராகவும் பணியாற்றுகிறார்.

## சதுரங்க வாழ்க்கை
1999 ஆம் ஆண்டில் இவர் தனது சதுரங்க வாழ்க்கையைத் தொடங்கினார். பல தேசிய பட்டங்களை வென்றுள்ளார்.  2006 ஆம் ஆண்டில்  14 வயதுக்குட்பட்டவர்களுக்கான ஐரோப்பிய இளையோர் சதுரங்க வெற்றியாளர் போட்டியில்  (புத்வா, செர்பியா) இரண்டாவது இடத்தைப் பிடித்தார். மேலும்  14 வயதுக்குட்பட்டவர்களுக்கான உலக இளைஞர் சதுரங்கப் போட்டியையும் வென்றார் ( பாதுமி, சியார்ச்சியா ).  2010 ஆம் ஆண்டில் 18 வயதுக்குட்பட்டவர்களுக்கான (பாதுமி, சியார்ச்சியா) ஐரோப்பிய இளையோர் சதுரங்கப் போட்டியை வென்றார். 2013 ஆம் ஆண்டு நடைபெற்ற சதுரங்க உலகக் கோப்பை போட்டியில்  அன்டன் கொரோபோவிடம் முதல் சுற்றில் தோற்றார். 2015 ஆம் ஆண்டில் நடைபெற்ற சதுரங்க உலகக் கோப்பையில் முதல் சுற்றில் வியட்நாம் நாட்டு சதுரங்க வீரர் லே குவாங் லீம் என்பவரால் வெளியேற்றப்பட்டார்.

2018 ஆம் ஆண்டில், செயின்ட் லூயிசில்  நடைபெற்ற கோடைகால சதுரங்கப் போட்டியில்  முதல்நிலை குழுவை வென்றார். 2019  ஆம் ஆண்டில்  ராசுமசு சுவானுடன்  சமநிலை முறிவு ஆட்டங்களை வென்ற பிறகு சன்வே சிட்கெசு சதுரங்க  விழாவில் 2 ஆவது இடத்தைப் பெற்றார்.

2021 ஆம் ஆண்டு சதுரங்க  உலகக் கோப்பை போட்டிக்குத் தகுதி பெற்றார். அப்போட்டியில்  தரவரிசையில் 93 ஆவது இடத்தில் இருந்த இவர் முதல் சுற்றில் திமிட்ரி வி. சுக்லியாரோவை 1.5–0.5 என்ற கணக்கில் தோற்கடித்தார், 36 ஆவது நிலை வீரரான அலெக்சாண்டர் ப்ரெட்கேவை 3–1 என்ற கணக்கில் இரண்டாவது சுற்றிலும், 29 ஆவது நிலை வீரரான டேவிட் நவராவை 1.5–0.5 என்ற கணக்கில் 3 ஆவது சுற்றிலும் தோற்கடித்தார். மற்றும் நான்காவது சுற்றில் நொதிர்பெக் அப்துசட்டோரோவ் 4-2. என்ற புள்ளிகள் கணக்கில் வீழ்த்தினார்.

2021 ஆம் ஆண்டில் இவர் நக்சிவனில் நடந்த அசர்பைசானின் சதுரங்க வெற்றியாளரானார்.

2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பை போட்டியிலும் இவர் விளையாடினார்.

## மேற்கோள்கள்

## புற இணைப்புகள்
*

பகுப்பு:சதுரங்கப் பேராதன்கள்
பகுப்பு:வாழும் மக்கள்
பகுப்பு:1992 பிறப்புகள்
பகுப்பு:அசர்பைசான் சதுரங்க வீரர்கள்
மத்திய நிக்கோபார் குழி விரியன்

**மத்திய நிக்கோபார் குழி விரியன்** எனும் ***திரிமெரேசுரசு முட்டாபிலிசு*** (*Trimeresurus mutabilis*) என்பது இந்தியாவின் மத்திய நிக்கோபார் தீவில் காணப்படும் அகணிய உயிரி. ஒரு நச்சு பாம்பு வகையான குழி விரியன் சிற்றினமாகும். மத்திய நிக்கோபார் குழி விரியன், **மத்திய நிக்கோபார் மூங்கில் குழி விரியன்** என்றும் அழைக்கப்படுகிறது.

## மேற்கோள்கள்

பகுப்பு:இந்திய ஊர்வன
பகுப்பு:நிக்கோபர் அகணிய உயிரிகள்
கே. ஆர். புரா சட்டமன்றத் தொகுதி

**கே. ஆர். புரா சட்டமன்றத் தொகுதி** (*K. R. Pura Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெங்களூரு நகர மாவட்டத்தில் உள்ளது. பெங்களூரு வடக்கு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 151 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பெங்களூர் நகர மாவட்டம்
குரோமியம்(II) அசிட்டைலசிட்டோனேட்டு

**குரோமியம்(II) அசிட்டைலசிட்டோனேட்டு** (*Chromium(II) acetylacetonate*) என்ற மூலக்கூற்று வாய்ப்பாட்டைக் கொண்ட ஓர் ஒருங்கிணைவுச் சேர்மமாகும். இச்சேர்மம் ஒரே வகையான ஈந்தணைவியைக் கொண்ட குரோமியம்(II) அயனியின் அணைவுச்சேர்மம் ஆகும். காற்று உணரியான குரோமியம்(II) அசிட்டைலசிட்டோனேட்டு மஞ்சள் பழுப்பு நிறத்தில் பாராகாந்தப்பண்பு கொண்ட திண்மமாகக் காணப்படுகிறது.  குரோமியம் மையங்கள் சதுரத் தளத்தில் அமைந்துள்ளதாக எக்சுகதிர் படிகவியல் ஆய்வுகள் தெரிவிக்கின்றன.  மாறாக இந்த அணைவுச் சேர்மத்திற்கான அடிநிலை மும்மடங்கு, பிசு(பிரிடின்) கூட்டுவிளைபொருளானது Cr(III) உடன் ஆக்சிசனேற்ற எண் அறியப்படாத ஈந்தணைவியான அசிட்டைலசிட்டோனேட்டு ஈந்தணைவியுடன் இணைக்கப்பட்டுள்ளது.

## இதையும் காண்க
*குரோமியம்(III) அசிட்டைலசிட்டோனேட்டு

## மேற்கோள்கள்

பகுப்பு:குரோமியம்(II) சேர்மங்கள்
பகுப்பு:அசிட்டைலசிட்டோனேட்டு அணைவுகள்
பகுப்பு:குரோமியம்-ஆக்சிசன் சேர்மங்கள்
பகுப்பு:குரோமியம் அணைவுச்சேர்மங்கள்
விவேக் ராமசாமி

**விவேக் கணபதி ராமசாமி** (*Vivek Ganapathy Ramaswamy*) பிறப்பு:9 ஆகத்து 1985), ஓர் ஐக்கிய அமெரிக்காவின் தொழிலதிபரும், எழுத்தாளரும், அரசியல்வாதியும் ஆவார். இவர் 2014இல் *ரோய்வண்ட் அறிவியல்கள்* எனும் மருந்து உற்பத்தி நிறுவனத்தைத் துவக்கி நடத்தினார். பிப்ரவரி 2023இல் விவேக் ராமசாமி 2024 அமெரிக்க அதிபர் தேர்தலில், குடியரசுக் கட்சியின் சார்பில் வேட்பாளராகத் தன்னை அறிவித்துக் கொண்டார்.

## இளமை & கல்வி
இந்து சமயத்தைச் சேர்ந்த வி. கணபதி ராமசாமி-கீதா எனும் இந்தியப் பெற்றோருக்கு, ஐக்கிய அமெரிக்காவின் ஒகையோ மாநிலத்தின் சின்சினாட்டி நகரத்தில் 1985 ஆகத்து 9 அன்று விவேக் பிறந்தார்.தமிழ் மொழி பேசும் இவரது பெற்றோர் கேரளாவின் பாலக்காடு அந்தணர் சமூகத்தைச் சேர்ந்தவர்கள். இவரின் தந்தை வி. கணபதி ராமசாமி, கோழிக்கோடு தேசிய தொழில்நுட்ப நிறுவனத்தில் படித்து பட்டம் பெற்றவர். பின்னர் ஐக்கிய அமெரிக்காவின் ஜெனரல் எலக்ட்ரிக் நிறுவனத்தில் பணியில் சேர்ந்தார். இவரது தாய் கீதா மைசூர் மருத்துவக் கல்லூரியில் மூத்தகுடி மக்களுக்கான உளவியல் படிப்பில் பட்டம் பெற்றவர்.

இவரது பெற்றோர் கேரளாவில் சொந்த ஊரான திருச்சூர் மாவட்டத்திலுள்ள வடக்காஞ்சேரி அக்ரகாரத்திலிருந்து பாலக்காடு மாவட்டத்திற்குக் குடியேறியவர்கள்.

### கல்வி
விவேக் ராமசாமி ஒகையோவில் உள்ளூர் பள்ளிக்கூடத்தில் படித்து வளர்ந்தார். 2003இல் ஆர்வர்டு பல்கலைக்கழகத்தில் இளங்கலை பட்டம் பெற்றார். பின்னர் கோல்ட்மேன் சாக்ஸ் போன்ற நிதி நிறுவனங்களில் பணிபுரிந்தார். 2011இல் முதுநிலை படிப்பை முடித்தார். 2013இல்  யேல் பல்கலைக்கழகத்தில் சட்டப் படிப்பை முடித்தார்.

## தொழில்

2014 இல் விவேக் ராமசாமி ரோய்வண்ட் அறிவியல்கள் எனும் மருந்துகள் உற்பத்தி நிறுவனத்தை நிறுவி பெருந்தொகை ஈட்டினார். 2017 இல் தான் நிறுவிய நிறுவனத்தை $ 175 மில்லியன் டாலர் மூலதன ஆதாயத்துடன் விற்றார்.

2023 இல் விவேக் ராமசாமி பங்குதாரர்கள் சேவை நிறுவனத்தை துவக்கினார். இதனால் விவேக் ராமசாமியின் வருமானம் $750 மில்லியன் டாலராக உயர்ந்தது.

## அமெரிக்க அதிபர் வேட்பாளராக பிரச்சாரம் (2023–தற்போது வரை)

 
மே 2023 இல் விவேக் ராமசாமி 2024 அமெரிக்க அதிபர் தேர்லில் போட்டியிடுவதற்கு, குடியரசுக் கட்சியின் வேட்பாளர் போட்டியில் களத்தில் செயல்படுகிறார்.

## எழுதிய நூல்கள்
* 
* 
* 

## மேற்கோள்கள்

## வெளி இணைப்புகள்

* 2024 presidential campaign website

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:இந்திய அமெரிக்கர்கள்
பகுப்பு:அமெரிக்க எழுத்தாளர்கள்
பகுப்பு:அமெரிக்க இந்துக்கள்
பகுப்பு:அமெரிக்கத் தொழிலதிபர்கள்
அரி கௌதம்

**அரி கௌதம்** (Hari Gautam) இந்தியாவைச் சேர்ந்த ஓர் இதய அறுவை சிகிச்சை நிபுணராவார். அரி பிரதாப் கௌதம் என்ற பெயராலும் இவர் அறியப்படுகிறார். புது தில்லியிலுள்ள சிறீ இலால் பகதூர் சாசுதிரி தேசிய சமசுகிருத பல்கலைக்கழகத்தில் துணை வேந்தராகப் பணியாற்றினார். 1995-1996 ஆம் ஆண்டுகாலத்தில் பனாரசு இந்து பல்கலைக்கழகத்திலும் இவர் துணைவேந்தராகப் பணிபுரிந்தார்.

## தொழில்
அரி கௌதம் முன்னதாக  கிங் சியார்ச்சு மருத்துவப் பல்கலைக்கழகத்தின் துணைவேந்தராகவும்,  தேசிய மருத்துவ அறிவியல் அகாடமியின் தலைவராகவும், பல்கலைக்கழக மானியக் குழுவின் தலைவராகவும் (1999-2002) மற்றும் பனாரசு இந்து பல்கலைக்கழகத்தின் 20 ஆவது துணைவேந்தராகவும் பணியாற்றியுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:பல்கலைக்கழகத் துணைவேந்தர்கள்
பகுப்பு:இந்தியக் கல்வி நிர்வாகவியலாளர்கள்
குடும்பம் ஒரு கோவில்

**குடும்பம் ஒரு கோவில்** (*Kudumbam Oru Kovil*) என்பது 1987 ஆம் ஆண்டு வெளிவந்த இந்தியத் தமிழ்த் திரைப்படமாகும். இப்படத்தை ஏ. சி. திருலோகச்சந்தர்  இயக்கியிருந்தார். ஆனந்தவள்ளி பாலாஜி தயாரித்தார். இப்படத்தில் சிவாஜி கணேசன், இலட்சுமி, முரளி, இரஞ்சனி ஆகியோர் நடித்திருந்தனர். இத்திரைப்படம் 1985 ஆம் ஆண்டு இந்தியில் வெளியான "கர் துவார்" படத்தின் மறுஆக்கம் ஆகும். இத்திரைப்படத்திற்கு எம். ரங்கா ராவ்  இசையமைத்திருந்தார். இப்படத்தின் கன்னடப் பதிப்பான "மனேயே மந்திராலயா"  திரைப்படத்திற்கும் இவரே இசையமைத்தார்.

## நடிகர்கள்
*சிவாஜி கணேசன்
*இலட்சுமி - பார்வதி
*முரளி
*இரஞ்சனி
*வி. கே. ராமசாமி
*ஜனகராஜ்
*பூவிலங்கு மோகன்
*ராஜசுலோசனா
*ஜெயமாலினி
*பிந்து கோஷ்

## பாடல்கள்
இத்திரைப்படத்திற்கு எம். ரங்கா ராவ் இசையமைத்திருந்தார். பாடல் வரிகளை புலமைப்பித்தன் எழுதியிருந்தார்.
*"குடும்பம் ஒரு கோவில்"&nbsp;– எஸ். பி. பாலசுப்பிரமணியம், கே. எஸ். சித்ரா
*"மன்மதன் கோயில்"&nbsp;– எஸ். பி. பாலசுப்பிரமணியம், கே. எஸ். சித்ரா
*"தில்ருபா இராஜா"&nbsp;– வாணி ஜெயராம்
*"குடு குடு"&nbsp;– எஸ். பி. பாலசுப்பிரமணியம், வாணி ஜெயராம்

## வெளியீடும் வரவேற்பும்
குடும்பம் ஒரு கோயில் திரைப்படம் 1987 சனவரி 26 இந்திய குடியரசு நாளன்று வெளியிடப்பட்டது. தி இந்தியன் எக்ஸ்பிரசின்  விமர்சகர் என். கிருஷ்ணசாமி, "திருலோக்சந்தர் திரைப்படத்தின் பெரும்பகுதியில்,  ஆர்வத்துடன் கண்ணீர்த் துளிகளை மூடி வைத்திருக்கிறார் அல்லது துளிர்விடுகிறார் என்றும், ஆனால் இறுதியில் கண்ணீரின் வெள்ளத்தைத் தூண்டும் வகையில் காட்சிப்பகுதி உள்ளது. என்றும்" எழுதியிருந்தார்.

## மேற்கோள்கள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:லட்சுமி நடித்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
வாதாஜ் அணை

**வதாஜ் அணை** (*Wadaj Dam*) என்பது இந்தியாவின் மகாராட்டிர மாநிலத்தில் புனே மாவட்டத்தில் ஜுன்னர் அருகே மீனா ஆற்றில் கட்டப்பட்ட ஒரு மண் நிரப்பு மற்றும் ஈர்ப்பு அணையாகும்.

## விவரக்குறிப்புகள்
அணையின் உயரம் அதன் மிகக் குறைந்த அடித்தளத்திற்கு மேல்  ஆகும். அணையின் நீளம்  ஆகும். அணையின் உள்ளடக்கம்  ஆகும். அணையின் மொத்த சேமிப்பு திறன் . இந்த அணை கோட் படுகையில் குக்காடி திட்டத்தின் ஒரு பகுதியாக அமைந்துள்ளது. இத்திட்டத்தின் மூலம் இப்பகுதியில் ஐந்து அணைகள் கட்டப்பட்டுள்ளது. இந்த திட்டத்தில் சேர்க்கப்பட்டுள்ள மற்ற அணைகள் யெட்கான் அணை, மனிக்டோ அணை, திம்பே அணை மற்றும் பிம்பால்கான் ஜோகே அணை ஆகும்.

## நோக்கம்

* நீர்ப்பாசனம்

## மேலும் பார்க்கவும்

* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்

பகுப்பு:புனே மாவட்டத்திலுள்ள அணைகள்
பகுப்பு:Coordinates on Wikidata
சேம்சு டி. காலன்

**சேம்சு டி. காலன்** (*James D. Hollan*) அமெரிக்கா நாட்டின் கலிபோர்னியா மாநிலத்தில் உள்ள சான்டியேகோ நகரில் உள்ள  கலிபோர்னியா பல்கலைக்கழகத்தின் அறிவாற்றல் அறிவியல் பேராசிரியராகவும், கணினி அறிவியலின் துணைப் பேராசிரியராகவும் உள்ளார். பேராசிரியர் எட்வின் கட்சின்சுடன் இணைந்து, இவர் கலிபோர்னியா பல்கலைக்கழகத்தின்  விநியோகிக்கப்பட்ட அறிவாற்றல் மற்றும் மனிதனுக்கும் கணினிக்குமான தொடர்பு ஆய்வகத்தை இயக்குகிறார். மேலும் வடிவமைப்பு ஆய்வகத்தை துணையாக இயக்குகிறார். காலன் நகல் நிறுவனத்தின் அங்கமாக செயல்பட்டு வரும்  பாராக் நிறுவனம் மற்றும் பெல்கோர் நிறுவனத்திலும் பணிபுரிந்தார். 2003 ஆம் ஆண்டு கணினிக்கும் மனித தொடர்புக்குமான அகாடமிக்குத் தேர்ந்தெடுக்கப்பட்டார். மேலும் 2015 ஆம் ஆண்டு கணிமைப் பொறிகளுக்கான சங்கம் கணினி-மனித தொடர்பு பற்றிய சிறப்பு ஆர்வக் குழு வாழ்நாள் ஆராய்ச்சி விருதைப் பெற்றார்.

இவரது ஆராய்ச்சி கணக்கீட்டு அடிப்படையிலான ஊடகங்களின் அறிவாற்றல் விளைவுகளை ஆராய்கிறது. பயனுள்ள அமைப்பு வடிவமைப்பிற்கான அடிப்படையாக மாறும் ஊடாடும் பிரதிநிதித்துவங்களின் அறிவாற்றல் மற்றும் கணக்கீட்டு பண்புகளை புரிந்துகொள்வதே இந்த ஆராய்ச்சியின் குறிக்கோள் ஆகும். இவரது தற்போதைய பணி அறிவாற்றல் இனவியல், கணினி-மத்தியசுத தொடர்பு, விநியோகிக்கப்பட்ட அறிவாற்றல், மனித-கணினி தொடர்பு, தகவல் காட்சிப்படுத்தல், பலதரப்பட்ட மென்பொருள் மற்றும் காணொளி தரவை பகுப்பாய்வு செய்வதற்கான கருவிகளில் கவனம் செலுத்துகிறது.

இவரது தற்போதைய ஆராய்ச்சிக்கு தேசிய அறிவியல் அறக்கட்டளை, இன்டெல், நிசான் மற்றும் கலிபோர்னியா பல்கலைக்கழகத்தின் எண்ணிமம் மீடியா கண்டுபிடிப்பு திட்டத்தால் நிதியளிக்கப்படுகிறது. சமீபத்தில் முடிக்கப்பட்ட ஆராய்ச்சிக்கு தர்பா, இன்டெல், என்.எசு.எப் மற்றும் சோனி நிறுவனங்கள் நிதியளித்துள்ளன.

புளோரிடா பல்கலைக்கழகத்தில் அறிவாற்றல் உளவியலில் முனைவர் பட்டம் மற்றும் இசுட்டான்போர்டு பல்கலைக்கழகத்தில் செயற்கை நுண்ணறிவில் முதுகலை கூட்டுறவை முடித்த பிறகு, காலன் ஒரு பத்தாண்டு காலமாக சான் டியாகோவின் கலிபோர்னியா பல்கலைக்கழகத்தில் ஆராய்ச்சி பீடத்தில் இருந்தார். எட்வின் கட்சின்சு மற்றும் டொனால்டு நார்மன் ஆகியோருடன் இணைந்து,  சான்டியேகோ நகரில் உள்ள  கலிபோர்னியா பல்கலைக்கழகத்தில் உள்ள அறிவாற்றல் அறிவியலுக்கான நிறுவனத்தில் நுண்ணறிவு அமைப்புகள் குழுவையும், கடற்படை பணியாளர்கள் பணியகம் எதிர்கால தொழில்நுட்பக் குழுவையும் வழிநடத்தினார். மைக்ரோ மின்னணுவியல் மற்றும் கணினி தொழில்நுட்ப கழக மனித இடைமுக ஆய்வகத்தின் இயக்குநராக சான்டியேகோ நகரில் உள்ள  கலிபோர்னியா பல்கலைக்கழகத்தினை விட்டு வெளியேறிய காலன், பின்னர் பெல்கோரில் கணினி வரைகலை மற்றும் ஊடாடும் ஊடக ஆராய்ச்சி குழுவை நிறுவினார். 1993 ஆம் ஆண்டு,  கணினி அறிவியல் துறையின் தலைவராக நியூ மெக்சிகோ பல்கலைக்கழகத்திற்குச் சென்றார். 1997 ஆம் ஆண்டு, காலன் மீண்டுன் சான்டியேகோ நகரில் உள்ள  கலிபோர்னியா பல்கலைக்கழகத்தில் அறிவாற்றல் அறிவியல் பேராசிரியராகத் திரும்பினார்.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:கணினி அறிவியலாளர்கள்
பகுப்பு:அமெரிக்கர்கள்
கால்சியம் டார்ட்டரேட்டு

**கால்சியம் டார்ட்டரேட்டு**  (Calcium tartrate) என்பது CaC4H4O6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கால்சியம் எல்-டார்ட்டரேட்டு என்ற பெயராலும் இது அறியப்படுகிறது. ஒயின் எனப்படும் மது தயாரிக்கும் தொழில்துறையில் உடன் விளைபொருளாக கால்சியம் டார்ட்டரேட்டு உருவாகிறது. மது தயாரிப்பின் நொதித்தல் முறையில் உருவாகும் கசடிலிருந்து இதை தயாரிக்கிறார்கள். இது எல்-டார்டாரிக் அமிலத்தின் கால்சியம் உப்பு என்று இது விவரிக்கப்படுகிறது. எல்-டார்டாரிக் அமிலம் திராட்சையில் பொதுவாகக் காணப்படும் அமிலமாகும். வெப்பநிலை குறைய குறைய இதன் கரைதிறனும் குறைகிறது. இதன் விளைவாக வெண்மையான (சிவப்பு ஒயினில் பெரும்பாலும் சிவப்பு) படிகக் கொத்துகள் வீழ்படிவாக உருவாகின்றன. ஐரோப்பிய ஒன்றிய எண் ஐ354 என்ற எண்ணால் கால்சியம் டார்ட்டரேட்டு அடையாளப்படுத்தப்படுகிறது.  இச்சேர்மம் உணவுப் பாதுகாப்பு மற்றும் அமிலத்தன்மை சீராக்கியாகப் பயன்படுத்தப்படுகிறது. டார்டாரிக் அமிலத்தைப் போலவே, கால்சியம் டார்ட்ரேட்டிலும் இரண்டு சமச்சீரற்ற கார்பன்கள் உள்ளன. எனவே இது இரண்டு தோற்றுரு கவியாப் பண்பு கொண்ட இரண்டு மாற்றியங்களையும் ஒரு மீசோ-வடிவ மாற்றியத்தையும் கொண்டுள்ளது. உயிரியல் தோற்றத்தின் பெரும்பாலான கால்சியம் டார்ட்ரேட்டு தோற்றுரு கவியாப் பண்பு கொண்ட இடஞ்சுழி (–) மாற்றியம் ஆகும்.

## மேற்கோள்கள்


பகுப்பு:கால்சியம் சேர்மங்கள்
பகுப்பு:டார்ட்டரேட்டுகள்
பகுப்பு:பதனச்சரக்குகள்
தோகர்வாதி அணை

thumb| அணையின் காட்சிப் படம்
**தோகர்வாதி அணை** (*Thokarwadi Dam*) என்பது இந்தியாவின் மகாராட்டிர மாநிலத்தில் புனே மாவட்டத்தில் மாவல் அருகே உள்ள இந்திராயணி ஆற்றின் மீது கட்டப்பட்டுள்ள ஈர்ப்பு அணையாகும். இந்த நீர்த்தேக்கத்திலிருந்து கிருஷ்ணா ஆற்றுப் படுகை நீர், மேற்குப் பாயும் ஆற்றின் மூலம் அரபிக்கடலில் கலக்கும் முன், நீர் மின்சாரம் தயாரிக்க, பிவ்புரி மின் உற்பத்தி நிலையத்திற்குத் திருப்பி விடப்படுகிறது.

## விவரக்குறிப்புகள்
மிகக் குறைந்த அடித்தளத்திற்கு மேல் அணையின் உயரம்  ஆகும். அணையின் நீளம்  ஆகும். அணையின் நீர்த்தேக்க உள்ளடக்கம்  ஆகும். அணையின் மொத்த சேமிப்பு திறன்  ஆகும்.

## நோக்கம்

* நீர்மின்சாரம்

## மேலும் பார்க்கவும்

* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்

பகுப்பு:புனே மாவட்டத்திலுள்ள அணைகள்
பகுப்பு:Coordinates on Wikidata
அர்சா பரத்கோடி

**அர்சா பரத்கோடி** (*Harsha Bharathakoti*) இந்திய நாட்டைச் சேர்ந்த ஒரு சதுரங்க விளையாட்டு வீரராவார். 2000 ஆம் ஆண்டு பிப்ரவரி மாதம் ஏழாம்  தேதியன்று இவர் பிறந்தார். பிடே அமைப்பு இவருக்கு 2019 ஆம் ஆண்டில்  கிராண்ட்மாசுட்டர் பட்டம் வழங்கியது.

## சதுரங்க வாழ்க்கை
2022 ஆம் ஆண்டு நவம்பர் மாதத்தில் அர்சா ஆசிய கண்டங்களிடையிலான சதுரங்க வெற்றியாளர் போட்டியில் இரண்டாம் இடத்தைப் பிடித்தார், ஷம்சிடின் வோகிடோவுக்கு எதிராக டிரா செய்ததன் விளைவாக ஆர் பிரக்ஞானந்தாவிடம் தோற்றார். சம்சித்தின் வோகிதோவுடன் சமநிலை போட்டியை முடித்த இவர் பிரக்ஞானந்தாவுடன் ஆட்டத்தை இழந்தார்.

மார்ச் 2023 இல், அர்சா கேப்பெல்-லா-கிராண்டே திறந்தநிலைப் போட்டியில் இரண்டாம் இடத்தைப் பிடித்தார். பின்னர் இவர் ஆர்மகெடான் சுற்றில் திப்தாயன் கோசை தோற்கடித்து அதிரடி விரைவு சதுரங்கப் போட்டியை வென்றார்.

2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பை போட்டியிலும் இவர் விளையாடினார். முதல் சுற்றில் சியார்ச்சிய சதுரங்க வீரர் லெவன் பான்சுலாயாவிடம் தோற்றார்.

## மேற்கோள்கள்

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:இந்திய சதுரங்க வீரர்கள்
பகுப்பு:ஆந்திரப் பிரதேச மக்கள்
அசைல்சிலேன்

**அசைல் சிலேன்கள்** (*Acylsilanes*) என்பவை R(CO)-SiR3 என்ற பொதுக் கட்டமைப்பில் பொதுவான வேதி வினைக்குழுவை பகிர்ந்துகொள்ளும் வேதிச் சேர்மங்களைக் குறிக்கும். இலித்தியம் சேர்மங்கள் முதல் சிலில் ஈனால் ஈதர்கள் வரையிலான சேர்மங்களுடன் அசைல்சிலேன்கள் புரூக் மறுசீரமைப்பு வினையில்  தொடக்க வினைபொருளாகப் பயன்படுகின்றன.

## தயாரிப்பு
பின்வரும் நடைமுறைகளைப் பயன்படுத்தி அசில்சிலேன்களை தயாரிக்க முடியும்:
1,3-இருதயேனில் தொடங்கி, சிலில் குழுவை பதிலீடு செய்ய வேண்டும்.  பின்னர் இருதயோ அசிட்டால் குழுவை பாதரசம்(II) குளோரைடு மற்றும் நீராற்பகுப்பு மூலம் நீக்க வேண்டும். இந்த முறையில்  பொருத்தமான ஆலோசெருமேன் வினையாக்கிகளைப் பயன்படுத்தி அசைல்செருமேனை உருவாக்கலாம்.

1,1-பிசு(மும்மெத்தில்சிலில்)ஆல்க்கேன்-1-ஆல்களைப் உருவாக்கும் மற்றொரு முறை குவாசிமா மற்றும் குழுவினர்  மூலம் தெரிவிக்கப்பட்டது. தொடக்க வினைபொருளை மூவிணைய பியூட்டைல் ஐப்போகுளோரைட்டு அசைல் சிலேனாக மாற்றுகிறது. 

## மேற்கோள்கள்

பகுப்பு:வேதி வினைக்குழுக்கள்
பகுப்பு:கரிமசிலிக்கன் சேர்மங்கள்
முல்சி அணை

**முல்சி அணை** (*Mulshi Dam*) என்பது இந்தியாவின் முளா ஆற்றின் மீது கட்டப்பட்டுள்ள ஒரு பெரிய அணை ஆகும். இந்த அணை மகாராட்டிரா மாநிலத்தின் புனே மாவட்டத்தின் முல்சி வட்ட நிர்வாகப் பிரிவில் அமைந்துள்ளது.

அணையிலிருந்து வரும் நீர்ப் பாசனத்திற்கும், டாடா பவர் நிறுவனத்தால் இயக்கப்படும் பீரா நீர்மின் நிலையத்தில் மின்சாரம் தயாரிப்பதற்கும் பயன்படுத்தப்படுகிறது. இந்த நிலையம் 1927-ல் நிறுவப்பட்ட ஆறு 25 மெகாவாற் பெல்டன் விசையாழிகளையும் ஒரு 150 மெகாவாட் எக்கி சேமிப்பு அலகினையும் இயக்குகிறது. கிருஷ்ணா ஆற்றுப் படுகையில் அமைந்துள்ள இந்த நீர்த்தேக்கத்திலிருந்து நீர் மின்சாரம் உற்பத்தி செய்வதற்காக பீரா மின் நிலையத்திற்குத் திருப்பி விடப்படுகிறது.

1920–21ஆம் ஆண்டுகளில் அணைக்கட்டப்பட்ட போது பாண்டுரங் மகாதேவ பாப்பட் இந்த அணைக்கு எதிரான விவசாயிகளின் போராட்டத்தினை முன்னெடுத்து முல்சி சத்தியாகிரகப் போராட்டம் மேற்கொண்டார்.  *இந்த முன்னெடுப்பிற்காக இவர் [[சேனாபதி, மணிப்பூர்|சேனாபதி]]* என்று அழைக்கப்படுகிறார்..

## சுற்றுலா
சமீப ஆண்டுகளில் முல்சி மற்றும் அதை ஒட்டிய பகுதிகள் சுற்றுலாத் தலமாக உருவாக்கப்பட்டு, ஓய்வுநேர விருந்தினர்களுக்கான தங்குமிடங்களும் கட்டப்பட்டுள்ளன. புனேவிலிருந்து சுமார் 2 மணிநேர பயண தூரத்தில் இருக்கும் இந்த இடம் வார இறுதி நாட்களில் சுற்றுலா ஈர்ப்பு தலமாக உள்ளது. முல்சிக்கு வருகை தருவதற்கு ஆகத்து முதல் அக்டோபர் வரை சிறந்த நேரம்.
thumb| முல்சி அணை

## மேற்கோள்கள்

## வெளி இணைப்புகள்

* டாடா ஹைட்ரோ பவர் பிளாண்ட்ஸ் இந்தியாவில் டாடா பவரின் நீர் மின் திட்டங்கள், முஸ்லி அணை மற்றும் பீரா மின் நிலையத்தின் புகைப்படங்கள் உட்பட

பகுப்பு:புனே மாவட்டத்திலுள்ள அணைகள்
பகுப்பு:Coordinates on Wikidata
பியாடராயனபுரா சட்டமன்றத் தொகுதி

**பியாடராயனபுரா சட்டமன்றத் தொகுதி** (*Byatarayanapura Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெங்களூரு நகர மாவட்டத்தில் உள்ளது. பெங்களூரு வடக்கு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 152 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பெங்களூர் நகர மாவட்டம்
புரோப்பியோலால்டிகைடு

**புரோப்பியோலால்டிகைடு** (*Propiolaldehyde*) என்பது HC2CHO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆல்க்கைன், ஆல்டிகைடு ஆகிய இரண்டு வேதி வினைக்குழுக்களையும் ஒன்றாகப் பெற்றுள்ள எளிய வேதிச் சேர்மத்திற்கு புரோப்பியோலால்டிகைடை எடுத்துக்காட்டாகக் கூறலாம். நிறமற்ற நீர்மமான இச்சேர்மம் வெடிக்கும் தன்மை கொண்டதாகும்.

## வினைகள்
ஆல்க்கைனைல் ஆல்டிகைடுக்கென எதிர்பார்க்கப்படும் எலக்ட்ரான் கவர் விளைவுகளை இந்த சேர்மம் வெளிப்படுத்துகிறது. இது ஒர் ஈரினோபைலாகவும் நல்ல மிக்கேல் ஏற்பியாகவும் செயல்படுகிறது. கிரிக்கனார்டு வினையாக்கிகள் கார்பனைல் மையத்தில் சேர்கின்றன.  இதன் வெடிக்கும் பண்புகள் அதன் பலபடியாக்கல் வினையின் வெளிப்புற வெப்பத்திற்குக் காரணமாகிறது. 

## தயாரிப்பு
அக்ரோலீனிலிருந்து அசிட்டாலை தயாரிக்க இயலும்..

## தோற்றம்
விண்மீன்களுக்கு இடையேயான ஊடகத்தில் புரோப்பைனல் காணப்பட்டது. இது  கார்பன் மோனாக்சைடு-அசிட்டிலீன் அணைவுச் சேர்மத்திலிருந்து உருவாகும் என அனுமானிக்கப்படுகிறது.  தண்ணீருடன் புரோப்பைனலிடின் (C3H) வினையின் வழியாக தயாரிப்பது மற்றொரு சாத்தியமான பாதையாகும்..
## தீங்கு
புரோப்பியோலால்டிகைடு பலபடியாகும் வினைக்கு உட்படுகிறது என்பதால் இது வெடிக்கும் தன்மை கொண்டுள்ளது. 

## மேற்கோள்கள்

பகுப்பு:ஆல்டிகைடுகள்
பகுப்பு:ஆல்க்கைன் வழிப்பொருட்கள்